हिजो बन्दुक बोकेर लड्दा वा कुनै शान्तिपूर्ण आन्दोलनको मोर्चामा उत्रिँदा वा आज जनताको मतबाट अनुमोदित भएर काम गरिरहँदाको अवस्था सबै वर्ग संघर्षकै स्वरूपमा आएका परिवर्तन हुन् । वर्ग संघर्षको स्वरूपमा आएको परिवर्तनलाई नदेख्ने र नयाँ परिवेशअनुरूप वर्ग संघर्षलाई अघि बढाउन नसक्नेले क्रान्ति वा संघर्षका उपलब्धिलाई संस्थागत गर्न सक्दैनन् । उनीहरू विकास र समृद्धि तथा समाजवादको बाटोबाट अघि जान पनि सक्दैनन् ।
